۱۴۴۶-۱-۱۶ تاریخ ۲۴ ساعته خبرونه تېرو ۲۴ ساعتونو کې د سرې میاشتې د فعالیتونو خبرونه: خوست: صبریو او نادرشاه کوټ ولسوالیو کې د سختو ورښتونو او طوفانونو له امله له ۳ زیانمنو شویو کورنیو سره د ۴ قلمه غیر خوراکی توکو مرسته ترسره شوه. بلخ/ ارزګان: د بلخ د ولایتی څانګې ریاست کارکوونکو او رضاکارانو ته د سرې میاشتې د پېژندنې په موخه د ظرفیت لوړونې او د ارزګان ولایت د نمایندګۍ ریاست ۲۵ تنو رضاکارانو ته د خوندی لاسرسی او د رضاکارانو د مدیریت تر عنوان لاندې دوه ورځنی روزنیز ورکشاپونه پای ته ورسېدل. ننګرهار: د جلال آباد ښار اړوند سیمو او د سره رود په ولسوالۍ کې د وروستیو ورښتونو او سختو طوفانونو له امله له ۲۰۰ زیانمنو شویو کورنیو سره د مرستې په موخه سروې پای ته ورسېده.